Document ID: 32007D0308

KOMISSION PÄÄTÖS,
tehty 25 päivänä huhtikuuta 2007,
GA21xMON810 (MON-ØØØ21-9xMON-ØØ81Ø-6) -maissista valmistettujen tuotteiden poistamisesta markkinoilta
(tiedoksiannettu numerolla K(2007) 1810)
(Ainoastaan hollannin- ja ranskankieliset tekstit ovat todistusvoimaiset)
(2007/308/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (1) ja erityisesti sen 8 artiklan 6 kohdan ja 20 artiklan 6 kohdan
sekä katsoo seuraavaa:
(1)
Monsanto Europe S.A, jäljempänä ’ilmoittaja’, on ilmoittanut GA21xMON810 (MON-ØØØ21-9xMON-ØØ81Ø-6) -maissista valmistetut tuotteet olemassa oleviksi tuotteiksi asetuksen (EY) N:o 1829/2003, jäljempänä ’asetus’, 8 artiklan 1 kohdan b alakohdan ja 20 artiklan 1 kohdan b alakohdan mukaisesti, ja ne on kirjattu yhteisön muuntogeenisten elintarvikkeiden ja rehujen rekisteriin. Ilmoitus koski MON-ØØØ21-9xMON-ØØ81Ø-6-maissista valmistettuja elintarvikkeiden lisäaineita, rehuaineita ja rehun lisäaineita.
(2)
Yhteisössä ei ole myönnetty hyväksyntää MON-ØØØ21-9xMON-ØØ81Ø-6-maissin siementen markkinoille saattamiseksi. MON-ØØØ21-9xMON-ØØ81Ø-6-maissin ilmoittaja ilmoitti komissiolle 1 päivänä maaliskuuta 2007 päivätyssä kirjeessään, että vuosi 2005 oli maailmanlaajuisesti MON-ØØØ21-9xMON-ØØ81Ø-6-maissin siementen viimeinen hyväksytty myyntivuosi.
(3)
Lisäksi ilmoittaja ilmoitti komissiolle, ettei se aio tehdä MON-ØØØ21-9xMON-ØØ81Ø-6-maissista valmistettujen tuotteiden hyväksynnän uusimista koskevaa hakemusta asetuksen nojalla sen 8 artiklan 4 kohdan toisen alakohdan, 11 artiklan, 20 artiklan 4 kohdan toisen alakohdan ja 23 artiklan mukaisesti. Sen vuoksi MON-ØØØ21-9xMON-ØØ81Ø-6-maissista valmistettuja tuotteita ei voida saattaa yhteisössä markkinoille 18 päivän huhtikuuta 2007 jälkeen.
(4)
Toimenpiteet MON-ØØØ21-9xMON-ØØ81Ø-6-maissin siementen tosiasialliseksi poistamiseksi markkinoilta eivät ole tarpeen, sillä kyseisiä siemeniä ei ole missään vaiheessa voitu laillisesti saattaa markkinoille yhteisössä. Koska ilmoittaja on lopettanut MON-ØØØ21-9xMON-ØØ81Ø-6-maissin siementen myynnin vuoden 2005 kylvökauden jälkeen, MON-ØØØ21-9xMON-ØØ81Ø-6-maissista valmistettujen tuotteiden varastot ovat loppuneet eikä tuotteita oleteta olevan markkinoilla 18 päivän huhtikuuta 2007 jälkeen. MON-ØØØ21-9xMON-ØØ81Ø-6-maissin vähäisiä jäämiä saattaa kuitenkin olla elintarvikkeissa ja rehussa vielä jonkin aikaa.
(5)
Oikeusvarmuuden vuoksi on siksi tarpeen säätää siirtymäajasta, jonka aikana elintarvikkeet ja rehut voivat sisältää tarkoitettua ainesta ilman että tämän katsotaan rikkovan asetuksen 4 artiklan 2 kohtaa tai 16 artiklan 2 kohtaa, kun aineksen esiintyminen on satunnaista tai teknisesti mahdotonta välttää.
(6)
Sallitun pitoisuuden ja ajanjakson määrittämisessä olisi otettava huomioon, kuinka kauan kestää kunnes siementen saatavuuden päättymisen vaikutukset ulottuvat koko elintarvike- ja rehuketjuun. Joka tapauksessa sallitun pitoisuuden olisi oltava pienempi kuin asetuksessa säädetty merkitsemiseen ja jäljitettävyyteen liittyvä enintään 0,9 prosentin raja-arvo, joka koskee elintarvikkeissa ja rehussa olevaa muuntogeenistä ainesta, jonka esiintyminen on satunnaista tai teknisesti mahdotonta välttää.
(7)
Asetuksen 28 artiklassa tarkoitettuun yhteisön muuntogeenisten elintarvikkeiden ja rehujen rekisteriin tehtyjä MON-ØØØ21-9xMON-ØØ81Ø-6-maissia koskevia kirjauksia olisi muutettava tämän päätöksen mukaisesti.
(8)
Ilmoittajaa on kuultu tässä päätöksessä säädetyistä toimenpiteistä.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
MON-ØØØ21-9xMON-ØØ81Ø-6-maissista valmistetun aineksen esiintyminen elintarvikkeissa ja rehussa, jotka on ilmoitettu asetuksen 8 artiklan 1 kohdan b alakohdan ja 20 artiklan 1 kohdan b alakohdan mukaisesti, sallitaan viiden vuoden ajan tämän päätöksen tiedoksiantamispäivästä alkaen edellyttäen, että
a)
sen esiintyminen on satunnaista tai teknisesti mahdotonta välttää; ja
b)
sen pitoisuus on enintään 0,9 prosenttia.
2 artikla
Muutetaan asetuksen 28 artiklassa tarkoitettuun yhteisön muuntogeenisten elintarvikkeiden ja rehujen rekisteriin tehtyjä MON-ØØØ21-9xMON-ØØ81Ø-6-maissia koskevia kirjauksia tämän päätöksen mukaisesti.
3 artikla
Tämä päätös on osoitettu Monsanto Europe SA:lle, Scheldelaan 460, Haven 627, B - 2040 Antwerpen, Belgia, joka edustaa yhtiötä Monsanto Company, Amerikan yhdysvallat.
Tehty Brysselissä 25 päivänä huhtikuuta 2007.

Labels: 7
3
17